Eelnõu 12.10.2023

Esitaja: vallavalitsus

Ettekandja: majandusspetsialist

Mari Mandel-Madise



**KANEPI VALLAVOLIKOGU**

**MÄÄRUS**

Kanepi 12.10.2023 nr 1-2/

**Kanepi Vallavolikogu 23.01.2018 määruse nr 2 „Kanepi valla hankekord“ muutmine**

Määrus kehtestatakse riigihangete seaduse § 9 lõigete 1 ja 4 alusel.

**§ 1. Kanepi Vallavolikogu 23.01.2018 määruses nr 2 „Kanepi valla hankekord“ tehakse järgmised muudatused:**

**1)** § 7 lõiget 6 muudetakse ja sõnastatakse see järgmiselt:

„(6) Juhul, kui tegemist on raamatupidamise mõistes väheväärtuslike ja kiiresti kuluvate asjade soetamisega või kiireloomulise teenuse või ehitustöö tellimisega, võib hangete puhul, mille eeldatav maksumus on asjade ostmisel või teenuse tellimisel kuni 5000 eurot ja ehitustöödel kuni 10000 eurot, vastutav isik kauba või teenuse osta või ehitustöö tellida ühelt pakkujalt.“

**2)** § 7 lõige 7 tunnistatakse kehtetuks.

**3)** § 10 lõige 2 punkt 2 tunnistatakse kehtetuks

**§ 2. Määruse rakendamine**

Määrus jõustub kolmandal päeval Riigi Teatajas avaldamisest.

### Piret Rammul

### volikogu esimees

**SELETUSKIRI**

Kanepi Vallavolikogu määruse eelnõule

**Kanepi Vallavolikogu 23.01.2018 määruse nr 2 „Kanepi valla hankekord“ muutmine**

Riigihangete seaduse § 9 lõige 1 sätestab, et avaliku sektori hankija kehtestab organisatsioonisisese hankekorra, kui tema ühes eelarveaastas planeeritavate asjade ja teenuste riigihangete eeldatav kogumaksumus ületab 80 000 eurot või ehitustööde riigihangete eeldatav kogumaksumus ületab 500 000 eurot. Sama paragrahvi lõike 4 punkti 3 kohaselt määratakse hankekorras muuhulgas alla lihthanke piirmäära jäävate asjade ostmise ning teenuste ja ehitustööde tellimise kord.

Käesoleva määruse eelnõuga esitatakse ettepanek muudetakse Kanepi Vallavolikogu 23.01.2018 määruse nr 2 järgmisi paragrahve:

§ 7 lg 6 – juhul, kui tegemist on raamatupidamise mõistes väheväärtuslike ja kiiresti kuluvate asjade soetamise ja kiireloomuliste teenuse või ehitustöö tellimusega, võib hangete puhul, mille eeldatav maksumus on asjade ostmisel või teenuse tellimisel kuni 5000 eurot ja ehitustöödel kuni 10 000 eurot, vastutav isik kauba või teenuse osta või ehitustöö tellida ühelt pakkujalt.

Antud piirmäärade tõstmine on tingitud asjade, ehitustööde ja teenuste kallinemisest.

§7 lg 7 jäetakse välja, kuna on juba kaetud § 7 lg 6 „juhul, kui tegemist on 5000 ja kiireloomuliste teenuse või ehitustöö tellimusega 10 000“. Avariitööde puhul kehtib piirmäär 10 000.

§ 10 lg 2 p 2 – hankekomisjoni pädevusest jäetakse välja hanke pakkumuste avamine. Pakkumuste avamine teostatakse Riigihangete Registri keskkonnas ja seda saab teha vaid 1 isik.

Eelnõuga kaasnevad eelarvelised muudatused.

Eelnõu vastuvõtmisega ei kaasne eelarvelisi muudatusi.

Eelnõu kooskõlastamine

Eelnõu on heaks kiidetud Kanepi Vallavalitsuse 03.10.2023 istungil ja Kanepi Vallavolikogu majandus- ja eelarvekomisjoni 05.10.2023 toimunud koosolekul ning esitatud volikogu päevakorda võtmiseks.

Määrus jõustub kolmandal päeval peale Riigi Teatajas avaldamist.

Eelnõu koostas

Mari Mandel-Madise

majandusspetsialist